Mihajlo III Carigradski
Mihajlo III () je bio patrijarh Carigrada od 1170. do 1178. godine. 

Prije nego što je došao na mjesto patrijarha, vršio je niz istaknutih dužnosti u crkvenoj hijerarhiji. One su uključivale i mjesto hypatosa, odnosno pročelnika tzv. Magnaurske škole (također poznate kao Carigradski univerzitet). Mihajlo je bio poznat kao protivnik neoplatonističke filozofije te je poticao proučavanje Aristotela.

Na mjesto patrijarha ga je imenovao bizantski car Manuel I Komnen. Stolovanje su mu obilježili carevi napori da, pregovarajući sa papom Aleksandrom III okonča Veliku šizmu, odnosno ponovno uspostavi jedinstvo Katoličke i Pravoslavne crkve. Danas je sačuvan niz pisama koje je Mihajlo poslao caru i pružaju svjedočanstvo o tim događajima.

Mihajlo je poznat i kao jedan od mentora istaknutom bizantskom književniku Mihailu Honijatu.

Literatura
Οικουμενικό Πατριαρχείο
J.M. Hussey. The Orthodoox Church in the Byzantine Empire. Oxford: University Press, 1986.

Paul Magdalino. The Empire of Manuel Komnenos. Cambridge: University Press, 1993.
 

Carigradski patrijarsi
12. vijek